
	[bookmark: nev]KOVÁCS SZABINA
építészmérnök
BSc, 3. félév
Szent István Egyetem
Ybl Miklós Építéstudományi Kar
	






Témavezetők:
	Sugár Viktória
tanszéki mérnök, SZIE YMÉK

	Licskai István
technikus,  Licskai Beton




Betonkorrózió és a szulfátálló betonok alkalmazásának területei

A beton több, mint 5000 éves történelmi múltra tekint vissza. A mai világban a legnagyobb mennyiségben felhasznált mesterségesen előállított építőanyag.
A betonkorrózió fizikai, kémiai vagy elektrokémiai reakció révén következik be, amikor az anyagot az időjárás, a nedvesség, a környezetben lévő vegyi anyagok, vagy más közeg hatásának tesszük ki.
Tanulmányommal szeretném elősegíteni, hogy további ismereteket szerezhessünk a betonkorrózió viselkedéséről és tulajdonságairól. A dolgozatban egyrészt összefoglalom a betonkorrózió fajtáit, valamint a korrózió elleni védelmi eljárásokat, anyagokat vizsgálom.
Ezek mellett szeretném kiemelni a szulfát okozta korrózió kialakulását, hatását és előfordulási területeit. Sok olyan terület van Magyarországon is, ahol előfordulhat szulfátosodás, de még nem minden esetben használunk szulfátálló betont.
A szulfátálló cementtel készült beton felhasználásának több területe is van: amikor talajban sok szulfát található, vizes környezetben, vízépítési szerkezeteknél, vízzáró szerkezeteknél, ahol a repedésmentesség követelmény. Víz beszivárgása, szennyezőanyagok bemosódása elleni védelem esetén, ezzel párhuzamosan a fagy- és olvasztósó káros hatása ellen, sugárvédő betonoknál, olyan ipari, mezőgazdasági épületeknél, ahol a használatból adódó szennyezés károsíthatja a betonszerkezeteket (vágóhidak, sertéshizlaldák esetén a hulladék és a trágya bemosódása). Szennyvíz vezetékek építésekor, csatornázási munkáknál is használják, illetve élelmiszert feldolgozó üzemekben is. Alkalmazási terület a nagy tömegű betonszerkezetek készítése is, ahol a hőfejlődés okozat problémát, emellett nyári melegben történő betonozásnál is használhatjuk.
Tehát a tanulmányomban az általános betonkorrózió mellett a szulfátálló beton használatának előnyeit és alkalmazási területeit vizsgálom.



